**Ministru kabineta noteikumu projekta “Kārtība, kādā noformējams administratīvā pārkāpuma protokols - lēmums par transportlīdzekļu apstāšanās un stāvēšanas noteikumu pārkāpšanu” sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Ceļu satiksmes likuma 43.2 panta septītā daļa. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ar 2016.gada 1.jūniju stājas spēkā Ceļu satiksmes likuma 43.2 panta jaunā redakcija. Ceļu satiksmes likuma 43.2pants nosaka jaunu soda piemērošanas kārtību par apstāšanās un stāvēšanas noteikumu pārkāpumiem, jo, izskatot Satversmes tiesā fiziskas personas pieteikumu par Ceļu satiksmes likuma normas atbilstību Satversmes 92.pantam, tiesa nolēma atzīt Ceļu satiksmes likuma 43.2 pantu, ciktāl tas neparedzēja tiesības apstrīdēt un pārsūdzēt protokolu – paziņojumu transportlīdzekļa īpašniekam, kurš nav bijis transportlīdzekļa vadītājs brīdī, kad izdarīts transportlīdzekļa apstāšanās vai stāvēšanas noteikumu pārkāpums, par neatbilstošu Latvijas Republikas Satversmes 92.pantam.Noteikumu projektā ir noteikta protokola – lēmuma noformēšanas kārtība, kura precizē likumā paredzēto protokolu-lēmumu sastādīšanu trīs eksemplāros, no kuriem viens nosūtāms personai, kurai piemērots administratīvais sods.Lai likuma 43.2 panta piemērošana attiecībā uz tās personas norādīšanu protokolā – lēmumā, kurai piemērots sods, neradītu pretrunu ar likuma 14.1 pantā noteikto ierobežotas pieejamības statusu informācijai par transportlīdzekļa piederību fiziskai personai, personas datus ir paredzēts norādīt tikai protokola-lēmuma trešajā eksemplārā, kuru nosūta šai personai.Lai nodrošinātu, ka persona pēc iespējas īsākā laikā tiek informēta par administratīvā soda piemērošanu, līdz vienai darbdienai tiek samazināts termiņš, kādā institūcija, kuras amatpersona piemērojusi naudas sodu, ievada informāciju transportlīdzekļu un to vadītāju valsts reģistrā. Lai personai tiktu nosūtīts lēmums-protokols par uzlikto naudas sodu un tādējādi tiktu nodrošināta naudas soda iekasēšana, vienas darbdienas laikā pēc attiecīgā pārkāpuma konstatēšanas institūcija, kuras amatpersona uzlikusi naudas sodu, ievada transportlīdzekļu un to vadītāju valsts reģistrā informāciju par transportlīdzekļa marku un valsts reģistrācijas numuru, institūciju, kuras amatpersona piemērojusi naudas sodu, un protokola – lēmuma sastādītāja amatu, vārdu un uzvārdu, pārkāpuma izdarīšanas vietu (pilsētas vai citas apdzīvotas vietas nosaukums, adrese), datumu un laiku, protokola – lēmuma numuru, norādi uz pārkāptajām tiesību normām (normatīvā akta pants, tā daļa, punkts vai apakšpunkts) un naudas soda apmēru.Pārējā daļā noteikumu projektā saglabāta spēkā esošā kārtība, kādā noformējams protokols-lēmums un nodrošināma naudas soda iekasēšanas un kontroles kārtība. |
| 3. | Projekta izstrādē iesaistītās institūcijas | Valsts akciju sabiedrība „Ceļu satiksmes drošības direkcija”. |
| 4. | Cita informācija | Nav |
|  **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupa, kuras tiesiskais regulējums arī ietekmē vai varētu ietekmēt | Noteikumu projekts attiecas uz personām, kuras izdara apstāšanās vai stāvēšanas noteikumu pārkāpumus, transportlīdzekļu īpašniekiem (turētājiem, valdītājiem), ar kuru transportlīdzekļiem ir izdarīti apstāšanās vai stāvēšanas noteikumu pārkāpumus, kā arī komersantiem, kas nodarbojas ar transportlīdzekļu tirdzniecību un personām, kuras saņēmušas atļaujas ārvalstīs reģistrēta transportlīdzekļa izmantošanai Latvijā.  |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts precizē esošo kārtību attiecībā uz administratīvā naudas soda piemērošanu par apstāšanās un stāvēšanas noteikumu neievērošanu, līdz ar to tas no administratīvā sloga viedokļa būtiski nemainās. Visām iesaistītajām institūcijām būs arī turpmāk jānodrošina uzdevumu izpilde atbilstoši savai kompetencei, pilnveidojot procesu. Datu uzglabāšana par izdarītajiem apstāšanās un stāvēšanas noteikumu pārkāpumiem tiek nodrošināta Transportlīdzekļu un to vadītāju valsts reģistrā. Tiek ieviesta protokola - lēmuma trešā eksemplāra elektroniska nosūtīšana adresātam, kas būs izteicis piekrišanu paziņojumu elektroniskai saņemšanai. |
| 3. | Administratīvo izmaksu monetārs novērtējums | Projekts šo jomu neskar |
| 4. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības iespējām tiesību akta saskaņošanas procesā ievietots Satiksmes ministrijas mājas lapā internetā 2016.gada 26.maijā.  |
| Sabiedrības līdzdalība projekta izstrādē | Atbilstoši Ministru kabineta 2009.gada 25.augusta noteikumu Nr.970 „Sabiedrības līdzdalības kārtība attīstības plānošanas procesā” 7.4.1 apakšpunktam, sabiedrībai tiek dota iespēja rakstiski sniegt viedokli par noteikumu projektu tā saskaņošanas stadijā. |
| Sabiedrības līdzdalības rezultāti | Iebildumi nav saņemti.  |
| Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Ceļu satiksmes drošības direkcija, Valsts policija un institūcijas, kuras veic apstāšanās un stāvēšanas noteikumu kontroli un piemēro administratīvos sodus.  |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem. | Normatīvā akta izpilde tiks nodrošināta anotācijas VII sadaļas 1.punktā minēto institūciju līdzšinējo funkciju ietvaros. |
| 3. | Cita informācija | Nav. |

Anotācijas III,IV un V sadaļa – projekts šīs jomas neskar.

Satiksmes ministrs U.Augulis

Vīza: Valsts sekretāra vietā

Valsts sekretāra vietniece I.Aleksandroviča

08.06.2016. 10:20

709

Reinis Nīmanis 67025719

reinis.nimanis@csdd.gov.lv

Lauris Miķelsons 67028323

lauris.mikelsons@sam.gov.lv